open-index/open-wikipedia-markdown huggingface dataset:
ფინეთის დამოუკიდებლობის გამოცხადება

მინი|დეკლარაციის სურათი
მინი|ბოლშევიკური რუსეთის მიერ ფინეთის დამოუკიდებლობის დამტკიცება
**ფინეთის დამოუკიდებლობის გამოცხადება** 1917 წლის 6 დეკემბერს ფინეთის პარლამენტმა დაამტკიცა. რითიც ფინეთი (ფინეთის დიდი სამთავროსგან განსხვავებით)გამოცხადდა დამოუკიდებელ და სუვერენულ, ეროვნულ სახელმწიფოდ.

## იხილეთ აგრეთვე
*ფინეთის დიდი სამთავრო
*ფინეთის ისტორია
*ფინეთის პოლიტიკა

## რესურსები ინტერნეტში
*დამოუკიდებლობის გამოცხადება (ფინურად) Wikisource - დან
*დამოუკიდებლობის გამოცხადება (შვედურად) Wikisource - დან
*მთავრობის ინსტრუმენტები (შვედურად) Wikisource - დან

კატეგორია:დამოუკიდებლობის გამოცხადება
კატეგორია:ფინეთის პოლიტიკა
ნათია ამირეჯიბი

**ნათია ამირეჯიბი** – საქართველოს დედოფალი. საქართველოს მეფის კონსტანტინე I-ის ცოლი და ალექსანდრე I დიდის დედა. ქართველი პოლიტიკური მოღვაწის, დიპლომატის, ქართლის მსხვილი ფეოდალის ქუცნა ამირეჯიბის შვილი. მისი ფრესკა გამოსახულია ნაბახტევის ეკლესიის კედელზე. ამჟამად აღნიშნული მოხატულობის ფრაგმენტები ინახება საქართველოს ხელოვნების მუზეუმში. 

## ლიტერატურა
* ივ., ჯავახიშვილი, ქართველი ერის ისტორია, ტ. III, თბ., 1966 
* საქართველოს ისტორია, ტ. II, თბ. 2008

## სქოლიო
კატეგორია:საქართველოს დედოფლები
ნ
წიფლოვნისწყალი

**წიფლოვნისწყალი**, **პატარა წიფლოვანი** — მდინარე ახმეტის მუნიციპალიტეტში, მდინარე სამყურისწყლის ერთ-ერთი შენაკადი. იწყება კახეთის კავკასიონის სამხრეთ კალთაზე, 3000 მ სიმაღლეზე. სიგრძე 24 კმ, აუზის ფართობი 92 კმ². საზრდოობს თოვლის, წვიმისა და მიწისქვეშა წყლით. წყალდიდობა იცის გაზაფხულზე, წყალმცირობა — ზამთარში, ზაფხულ-შემოდგომაზე — წყალმოვარდნები.

საშუალო წლიური ხარჯი შესართავთან 3,1 მ³/წმ.

## ლიტერატურა 
კატეგორია:კახეთის მხარის მდინარეები
წიფორის მთა

**წიფორის მთა**, **წიფარიო** — მთა საქართველოში, სამცხე-ჯავახეთის მხარეში, ასპინძის მუნიციპალიტეტი. მდებარეობს თრიალეთის ქედის სამხრეთ კალთაზე, მდინარეების ოთისა და ლაშიხევის წყალგამყოფის შტოქედზე. სიმაღლე ზღვის დონიდან 2085 მ. აგებულია ზედაეოცენური ბაზალტებითა და ტრაქიტებით. შემოსილია სუბალპური მდელოს ბალახოვანი მცენარეებით.

## ლიტერატურა 
## სქოლიო
კატეგორია:სამცხე-ჯავახეთის მხარის მთები
თუშეთის ქვაბული

**თუშეთის ქვაბული** — მაღალმთიანი გასწვრივი ქვაბული აღმოსავლეთ საქართველოში. მდებარეობს აღმოსავლეთ კავკასიონის ჩრდილოეთ კალთაზე. მოიცავს მდინარეების თუშეთის ალაზნისა და პირიქითი ალაზნის აუზებს. ყოველმხრივ ჩაკეტილია მაღალი ქედებით.

თუშეთის ქვაბული აგებულია ძირითადად იურული თიხაფიქლებითა და ქვიშაქვებით. სოფელ დართლოს მახლობლად გვხვდება ტრავერტინის მძლავრი დანაგროვები. მაკრატელას ქედი მას ორ ნაწილად ყოფს: ჩრდილოეთით პირიქითის ხეობაა, ხოლო სამხრეთით — გომეწრის. თუშეთის ქვაბულის ფსკერის აბსოლუტური სიმაღლე 1500–1600 მ ფარგლებშია.

გაბატონებულია ღრმად დანაწევრებული ეროზიული რელიეფი; კავკასიონის მთავარ ქედზე, პირიქითისა და მაკრატელას ქედებზე გლაციალური რელიეფიცაა. ქვაბულის აღმოსავლეთ ნაწილში შემონახულია ომალოს, შენაქოსა და დიკლოს რელიქტური ვაკე-პლატოები. თუშეთის ქვაბულში მიედინება პირიქითი ალაზანი (შენაკადებით: მარცხენა — ფარსმისწყალი, ჭეშოსწყალი, დიდიხევი, ჩიღოსწყალი; მარჯვენა — ლაროვანისწყალი) და თუშეთის ალაზანი (შენაკადებით: მარჯვენა — ბიქურთა, ორწყალი, ხისოსწყალი, მარცხენა — წოვათისწყალი).

თუშეთის ქვაბულის აღმოსავლეთ ნაწილში მთავარი მდინარეების და მათი შენაკადების ხეობათა ქვემო კალთები შემოსილია ფიჭვნარ-არყნარი ტყით, ზოგან მხოლოდ ფიჭვნარია. ქვაბულის უდიდესი მაღალი ნაწილი სუბალპური და ალპური ბალახმცენარეულითაა დაფარული.

მდინარეების პირიქითი ალაზნისა და თუშეთის ალაზნის შესართავთან შემონახულია რელიქტური ეროზიული ვაკეები, სადაც გაშენებულია სოფლები: შენაქო, ომალო და დიკლო. ეს ვაკეები ზღვის დონიდან 2100–2200 მ ანუ მდინარეთა ხეობების ფსკერიდან 150–200 მ სიმაღლეზე მდებარეობენ. მათი წარმოქმნა დაკავშირებული უნდა იყოს მდინარე ანდის ყოისუს ტექტონიკურ შეგუბებასთან. თუშეთის ქვაბული სამანქანო გზით აბანოს უღელტეხილის გავლით უკავშირდება შიდა კახეთს.

## ლიტერატურა 
* მარუაშვილი ლ., საქართველოს ფიზიკური გეოგრაფია, თბ., 1964;
* Геоморфология Грузии: Л. И. Маруашвили (отв. ред.) и др. Тб.: Мецниереба, 1971.

კატეგორია:საქართველოს ქვაბულები
ჭიფშირა

**ჭიფშირა** — მთა საქართველოში, აფხაზეთის ავტონომიურ რესპუბლიკაში, გუდაუთის მუნიციპალიტეტში. მდებარეობს ბზიფის ქედის დასავლეთ დაბოლოებაზე. სიმაღლე ზღვის დონიდან 2380 მ. აგებულია ქედაცარცული კირქვებით. კალთები დამრეცია, წვერი — გუმბათისებრი. ჭიფშირაზე კარგადაა გამოხატული რელიეფის კარსტული ფორმები. მთის წვერი სუბალპური ბალახეულითაა შემოსილი, ხოლო კალთები შერეული ტყით.

## ლიტერატურა 
კატეგორია:აფხაზეთის ავტონომიური რესპუბლიკის მთები
კატეგორია:აფხაზეთის კავკასიონის მთები
პიაცა-დეი-მირაკოლი

**პიაცა-დეი-მირაკოლი** () — ვრცელი, კედლით შემოსაზღვრული ტერიტორია იტალიის ქალაქ პიზაში. მიჩნეულია შუა საუკუნეების ხელოვნების ერთ-ერთ მსოფლიო ცენტრად. მოედანი ნაწილობრივ მოასფალტებულია, ნაწილობრივ კი მდელოებით დაფარული. არეალი მოიცავს ოთხ უმნიშვნელოვანეს რელიგიურ ნაგებობას: დუომოს კათედრალს, პიზის კოშკს, პიზის ბაპტისტერიას და კამპოსტანოს.

მოედანს სახელი შეარქვა იტალიელმა მწერალმა და პოეტმა გაბრიელე დ'ანუნციომ, რომელმაც ის 1910 წელს აღწერა თავის ნოველაში *Forse che si forse che no* სულ რაღაც ერთი წინადადებით: *L’Ardea roteò nel cielo di Cristo, sul prato dei Miracoli*, რაც ნიშნავს - *„ყანჩა ფრინავდა ქრისტეს ცაზე, სასწაულების მდელოს თავზე“*.

1987 წელს, მთლიანი მოედანი იუნესკომ მსოფლიო მემკვიდრეობის სიაში შეიტანა.

## იხილეთ აგრეთვე
* მსოფლიო მემკვიდრეობის ძეგლების სია ევროპაში

## რესურსები ინტერნეტში
*ოფიციალური საიტი
*ფოტო-გალერეა
*Field of Miracles 
*Interactive High resolution 360° Panoramic Photo of Piazza dei Miracoli 
*Piazza dei Miracoli digital media archive 

კატეგორია:იტალიის შენობა-ნაგებობები
კატეგორია:მსოფლიო მემკვიდრეობის ძეგლები იტალიაში
ვენეციის ლაგუნა

**ვენეციის ლაგუნა** () — ჩაკეტილი უბე ადრიატიკის ზღვაში, რომელშიც ქალაქი ვენეცია მდებარეობს. უბე გადაჭიმულია მდინარე სილედან (ჩრდილოეთით) მდინარე ბრეტანამდე (სამხრეთით) და მოიცავს დაახლოებით 550 კმ²-ს. მის 8%-ს ხმელეთი შეადგენს, რომელიც ქალაქ ვენეციითა და მრავალი პატარა კუნძულითაა წარმოდგენილი. დაახლოებით 11% დროებით იფარება წყლით, 80% კი თავთხელი, მარილიანი ჭაობებითაა დაფარული. ლაგუნა ხმელთაშუა ზღვის აუზის უდიდეს ვეთლენდს წარმოადგენს. 

ლაგუნა ადრიატიკის ზღვასთან წყლის სამი ვიწრი ზოლითაა დაკავშირებული. უბეში წყლის დონე საკმაოდ ცვალებადია და დამოკიდებულია მიქცევა-მოქცევაზე. როდესაც წყალი ყველაზე მაღალ დონეს აღწევს, ადგილობრივები ამ მოვლენას აკუა-ალტას (*acqua alta* - *მაღალი წყალი*) ეძახიან, რომლის დროსაც მთელი ვენეცია წყლით იფარება. 

ვენეციის ლაგუნა იმ ესტუარების სისტემის უმნიშვნელოვანეს ნარჩენს წარმოადგენს, რომელლებიც ძველი რომაულ ეპოქაში რავენადან ტრიესტამდე იყო გადაჭიმული. VI საუკუნეში ის მოსახლეობისთვის დამპყრობლებისგან (ძირითადად ჰუნებისგან) თავდაცვის მნიშვნელოვან საშუალებას წარმოადგენდა. იგი დღემდე რჩება ნავსადგურისა და მეთევზეობის ბაზად.

ლაგუნა დაახლოებით 6-7 ათასი წლის წინ, გამყინვარების პერიოდში მიმდინარე ტრანსგრესიის შედეგად წარმოიქმნა, როდესაც ადრიატიკის ზღვის ზემო სანაპირო ზოლი წყლით დაიფარა.
მინი|250პქ|მარცხნივ|აერო ფოტო
## იხილეთ აგრეთვე
* მსოფლიო მემკვიდრეობის ძეგლების სია ევროპაში

## რესურსები ინტერნეტში
*Atlas of the Lagoon
*SIL - Sistema Informativo della Laguna di Venezia
*Lagoon of Venice information 
*Satellite image from Google Maps
*MILVa - Interactive Map of Venice Lagoon 

კატეგორია:ვენეცია
კატეგორია:იტალიის გეოგრაფია
კატეგორია:მსოფლიო მემკვიდრეობის ძეგლები იტალიაში
სამყინოსღელე

**სამყინოსღელე**, **სამყინვროს წვერი**, **საყინოსღელე** — უღელტეხილი საქართველოში, კახეთის მხარეში, ახმეტის მუნიციპალიტეტში. მდებარეობს კახეთის კავკასიონზე. სიმაღლე ზღვის დონიდან 3167 მ. სამყინოსღელეს მიდამოები აგებულია იურული თიხაფიქლებითა და ქვიშაქვებით. კალთები შემოსილია სუბალპური და ალპური მდელოებით. უღელტეხილი მდინარეების სამყურისწყლისა და სტორის ხეობებს აკავშირებს თუშეთის ალაზნის ხეობასთან.

## ლიტერატურა 
კატეგორია:კახეთის მხარის უღელტეხილები
კატეგორია:კახეთის კავკასიონის უღელტეხილები
მატერა

**მატერა** () — ქალაქი და პროვინცია იტალიის სამხრეთში, ბაზილიკატის რეგიონში. მდებარეობს პატარა კანიონის გასწვრივ, რომელიც წლების განმავლობაში პატარა ნაკადულმა გრავინამ ამოჭრა. 2008 წლის მონაცემებით, ქალაქის მოსახლეობა 60 310 ადამიანს შეადგენს.

ტერირტორია, რომელზეც დღეს მატერა მდებარეობს, ჯერ კიდევ პალეოლითის ხანიდანაა დასახლებული. ქალაქი ძვ. წ. III საუკუნეში რომაელებმა დააარსეს და კონსულ ლუის კაესილიუს მეტელუსის პატივსაცემად მეტეოლა უწოდეს. ახ. წ. 664 წელს, ქალაქი ლომბარდიელებმა დაიპყრეს და ის ბენევენტოს სათავადოს შემადგენელ ნაწილად აქციეს. VII-VIII საუკუნეებში, მატერას მიმდებარე გამოქვაბულები ბენედიქტურმა და ბერძნულ-მართლმადიდებლურმა სამონსატრო ინსტიტუციებმა აითვისეს. X საუკუნე ქალაქის ისტორიაში ბრძოლებით ხასიათდება, რომელიც სარაცინებს, ბიზანტიელებსა და საღვთო რომის იმპერიას შორის მიმდინარეობდა, რომლის იმპერატორმა ლუი II-მ მატერა დაანგრია.

აპულიაში ნორმანების დასახლების შემდეგ, 1043 წელს ქალაქი აპულიის ჰერცოგის, უილიამ რკინისმკლავიანის მმართველობაში გადავიდა.

1993  წელს, იუნესკომ ქალაქი მსოფლიო მემკვიდრეობის სიაში შეიტანა.

## იხილეთ აგრეთვე
* მსოფლიო მემკვიდრეობის ძეგლების სია ევროპაში

## რესურსები ინტერნეტში
* Video Sassi di Matera and Rupestral Churches 
* Video Festa della Bruna 
* UNESCO site
* Matera - The Festivity of the Madonna della Bruna
* Museo Laboratorio della Civiltà Contadina
* BBC News: Italian cave city goes hi-tech

კატეგორია:იტალიის ქალაქები
კატეგორია:მსოფლიო მემკვიდრეობის ძეგლები იტალიაში
When You're In

„'''When You're In'*“ — მეორე კომპოზიცია ინგლისური პროგრესული როკ-ჯგუფ პინკ ფლოიდის 1972 წლის ალბომზე *Obscured by Clouds''.

სიმღერა მთლიანად ინსტრუმენტულია. იგი სრულდებოდა წინამორბედ, „Obscured by Clouds“-თან ერთად 1972 წლის კონცერტებზე და ხოლმე - 1973 წელს. საკონცერტო შესრულებისას ძირითადად გამოკვეთილი იყო დევიდ გილმორის სოლო გიტარაზე და რიჩარდ რაიტის სოლო ორგანზე.

სახელწოდება მომდინარეობს ჯგუფის საკონცერტო მენეჯერ კრის ადამსონის მიერ წარმოთქმული ფრაზიდან (ისევე, როგორც „Any Colour You Like“).

## სქოლიო
კატეგორია:1972 წლის სიმღერები
კატეგორია:პინკ ფლოიდის სიმღერები
კატეგორია:სიმღერები როჯერ უოტერსის ავტორობით
Obscured by Clouds (სიმღერა)

„**Obscured By Clouds**“ — პირველი კომპოზიცია ინგლისური პროგრესული როკ-ჯგუფ პინკ ფლოიდის 1972 წლის ამავე სახელწოდების ალბომზე.
კომპოზიცია მთლიანად ინსტრუმენტულია. იგი იწყება EMS VCS 3 სინთეზატორის აკორდებით, თან ახლავს დასარტყამი ინსტრუმენტების რითმი და დეივიდ გილმორის გიტარა. მას მიჰყვება კომპოზიცია „When You're In“. ორივე ინსტრუმენტული ნომერი სრულდებოდა 1972 წლის კონცერტებზე.

## სქოლიო
კატეგორია:1972 წლის სიმღერები
კატეგორია:პინკ ფლოიდის სიმღერები
კატეგორია:სიმღერები დეივიდ გილმორის ავტორობით
კატეგორია:სიმღერები როჯერ უოტერსის ავტორობით
ვაჟა გიგაშვილი

**ვაჟა გიგაშვილი** (დ. 15 ოქტომბერი, 1936,  თბილისი, საქართველო — გ. 31 დეკემბერი, 2017) — ქართველი მწერალი, კინოსცენარისტი.

## ბიოგრაფია
ვაჟა გიგაშვილი დაიბადა 1936 წლის 15 ოქტომბერს, თბილისში. 1961 წელს დაამთავრა საქართველოს პოლიტექნიკური ინსტიტუტის არქიტექტურის ფაკულტეტი. მუშაობდა "ქალაქპროექტში" (შოთა ყავლაშვილთან და ლადო მესხიშვილთან); სამხატვრო კომბინატში (ზურაბ წერეთელთან).

მონაწილეობდა მრავალ ეთნოგრაფიულ, ალპინისტურ და ზოოლოგიურ ექსპედიციებში - კავკასიონზე, ჩრდილოეთის ზღვებზე, კოლის ნახევარკუნძულზე, შუა აზიაში, ტიან-შანსა და პამირზე.

1971 წლიდან მუშაობდა კინოსტუდია "ქართულ ფილმში" (რეზო თაბუკაშვილთან), "მწერალთა კინო-გაერთიანებაში".

1991-94 წლებში იყო გაზეთ "მამულის", 1999-2003 წლებში "განახლებული ივერიის" მთავარი რედაქტორი.

წერდა სკოლის ასაკიდან. 1953-54 წლებში ჟურნალ "დილაში" იბეჭდებოდა მისი პატარა მოთხრობების სერია ცხოველებსა და ფრინველებზე. ზოგი მათგანი შეტანილია უმცროსკლასელთა სახელმძღვანელოებში.

პირველად, 1957 წელს ჟურნალ "ცისკრის" პირველ ნომრისათვის წარდგენილი მოთხრობა "დღე და ჟამი" არ დაიბეჭდა საბჭოური ცენზურის გამო.
1970 წლიდან სისტემატურად იბეჭდებოდა ქართულ ჟურნალ-გაზეთებში - "ცისკარი", "მნათობი", "ლიტერატურული საქართველო", "XX საუკუნე", "ქომაგი", ასევე რუსული თარგმანები - "ლიტერატურნაია გრუზიასა" და "დრუჟბა ნაროდოვში". გამოცემული აქვს მოთხრობების რამდენიმე კრებული.

ვაჟა გიგაშვილი არის თორმეტი მხატვრული ფილმის სცენარის ავტორი, მათ შორის ფილმებისა: ანთიმოზ ივერიელი და ამბავი სურამის ციხისა. გადაღებულია ფილმებში: "იმედის მწვანე კუნძული" (1978) და "ნიკა მთაში" (1979).

მიღებული აქვს ლიტერატურული ჯილდო "პენ-კლუბის ოქროს მედალი".

## წიგნები
* დღე და ჟამი : [მოთხრობები]. - თბ. : მერანი, 1987 (სტ. N1). - 262გვ. ; 20სმ.. - 1მ.10კ., 15 000ც.
* მოთხრობები პოეტზე, რომელიც იშვიათად წერდა ლექსებს / [რედ.: დათო აბულაძე ; მხატვ.: ზურაბ მიმინოშვილი]. - თბ. : საარი, 2001. - 114გვ. ; 16სმ.. - (უბის წიგნები). - ISBN 99928-39-21-X
* თბილი ლოგინი და ცივი ღამე / [რედ.: მილიცა ჯაფარიძე ; მხატვ.: გოგი წერეთელი. - თბ. : მერანი, 2006. - 48გვ. ; 17სმ.. - (ერთი მოთხრობა). - ISBN 99940-589-7-2 
* ნადირობა ჩონ-ტაშში : დოკუმენ. მოთხრობა. - თბ. : ნაკადული, 1976. - 97გვ. ; 19სმ.. - 20კ., 10000ც.
* ნადირობა ჩონ-ტაშში : [დოკუმენტ. მოთხრობა] / ვაჟა გიგაშვილი. - თბ., 2009. - 128გვ. : ფოტ. ; 18სმ.. - ISBN 978-9941-0-1431-4
* ერთი ვინმე ყაფლანიშვილი : რომანი / ვაჟა გიგაშვილი ; [სარედ. ჯგ.: ზურაბ აბაშიძე, მანანა ჯანელიძე, ირმა ხარშილაძე]. - თბ. : [პალიტრა L], 2010. - 304გვ. ; 20სმ.. - (ქართული პროზის საგანძური, ISSN 1987-8850 ; ტ. 40). - ISBN 978-9941-19-035-3

## ფილმოგრაფია
### სცენარის ავტორია ფილმებისა
* *ჯაყოს ხიზნები* (2009)
* *ანთიმოზ ივერიელი* (2001)
* *სპირალი* (1990)
* *დამშვიდობება (ხანა ჩვენი ბავშვობისა)* (1987)
* *ამბავი სურამის ციხისა* (1984)
* *ნიკა მთაში* (1979)
* *სეტყვა* (1979)
* *იმედის მწვანე კუნძული* (1978)
* *მწვერვალი* (1976)
* *გაზაფხულის საღამო* (1972)

### გადაღებულია ფილმებში
* *ნიკა მთაში* (1979)
* *იმედის მწვანე კუნძული* (1978)

## რესურსები ინტერნეტში
* Vaja Gigashvili
* ეროვნული ფილმოგრაფია 
* „გიგაშა -- რომელიღაც მარტოხელა დიდი კატა“ (გამოსათხოვარი)
* Gigashvili, Vaja

## სქოლიო
კატეგორია:ქართველი მწერლები
კატეგორია:ქართველი სცენარისტები
კატეგორია:ქართველი დრამატურგები
კატეგორია:დაბადებული 1936
The Gold It's in the...

„'''The Gold It's in the...'*“ — მეოთხე სიმღერა ინგლისური პროგრესული როკ-ჯგუფ პინკ ფლოიდის 1972 წლის ალბომზე *Obscured by Clouds''. კომპოზიცია ჩაწერილია საფრანგეთში, 1972 წელს. მისი ავტორები არიან როჯერ უოტერსი და დეივიდ გილმორი.

ჯგუფის კრიტიკოსები თვლიან, რომ სიმღერა ზედმეტად პირდაპირია არ აქვს სიღრმე, თუმცა ჯგუფის მოყვარულები მას ექსპერიმენტულს უწოდებენ.

## სქოლიო
კატეგორია:1972 წლის სიმღერები
კატეგორია:პინკ ფლოიდის სიმღერები
Burning Bridges (პინკ ფლოიდის სიმღერა)

„**Burning Bridges**“ — მესამე სიმღერა ინგლისური პროგრესული როკ-ჯგუფ პინკ ფლოიდის 1972 წლის ალბომზე *Obscured by Clouds*.

კომპოზიცია აგებულია ორგანის მელოდიაზე, რომელსაც ასრულებს რიჩარდ რაიტი და რაიტისა და დევიდ გილმორის მიერ შესრულებულ როჯერ უოტერსის ტექსტებზე. მას ჰგავს იმავე ალბომზე წარმოდგენილი „Mudmen“.

## სქოლიო
კატეგორია:1972 წლის სიმღერები
კატეგორია:პინკ ფლოიდის სიმღერები
კატეგორია:სიმღერები როჯერ უოტერსის ავტორობით
Mudmen (სიმღერა)

„**Mudmen**“ — მეექვსე კომპოზიცია ინგლისური პროგრესული როკ-ჯგუფ პინკ ფლოიდის 1972 წლის ალბომზე *Obscured by Clouds*.

სიმღერა სტილისტურად ახლოს არის იმავე ალბომზე წარმოდგენილ კომპოზიციასთან  „Burning Bridges“, მაგრამ მასში ვითარდება სხვა თემები და ლეიტმოტივები. 1994 წლის კომპოზიციამდე „Cluster One“ ეს იყო პინკ ფლოიდის უკანასკნელი ნომერი, რომელიც რიჩარდ რაიტს ეკუთვნოდა.

ფილმში „ველი“ ეს კომპოზიცია ჟღერს სცენაში, რომელშიც მთავარი გმირი ვივიანი ხვდება შამანს. უკანასკნელი მას გადასცემს ბუმბულებს, რომელსაც შემგროვებელი ეძებდა და ამდენი ხნის განმავლობაში მათ მოსაძიებლად მოგზაურობდა.

## სქოლიო
კატეგორია:1972 წლის სიმღერები
კატეგორია:პინკ ფლოიდის სიმღერები
Oceanborn

***Oceanborn*** — ფინური სიმფონიური-მეტალ ჯგუფ Nightwish მეორე სტუდიური ალბომი, რომელიც გამოვიდა 1998 წელს ფინეთში, ხოლო 1999 წლის ზაფხულში - მსოფლიოს სხვა ქვეყნებში.

მხოლოდ ფინეთში გაყიდულია ალბომის *Oceanborn*, 68,000 ეგზემპლარი.  .

## სიმღერების სია
## რესურსები ინტერნეტში 
* ჯგუფის ოფიციალური საიტი 

## სქოლიო 
კატეგორია:Nightwish-ის ალბომები
კატეგორია:1998 წლის ალბომები
კატეგორია:Spinefarm Records-ის ალბომები
მაუნა-კეა

**მაუნა-კეა** (ინგლ. Mauna Kea; ჰავაიურად – თეთრი მთა) — ჩამქრალი ფარისებრი ვულკანი ჰავაის შტატში. სიმაღლე 4205 მ. წარმოადგენს ჰავაის შტატის უმაღლეს წერტილს. მისი დიდი ნაწილი წყლის ქვეშ მდებარეობს. თუ მაუნა-კეას სიმაღლეს მისი ძირიდან ავითვლით მაშინ მისი სიმაღლე 10 კმ მიაღწევს. გვიანდელმა ვულკანიზმმა განაპირობა ვულკანის უფრო უხეში იერი, ვიდრე მის მეზობელ ვულკანებს გააჩნიათ. 2003 წელს დადგინდა, რომ ვულკანის უკანანსკნელი ამოფრქვევა 6000-4000 წლის წინ დაიწყო. თანადროულ დროში მაუნა-კეა არააქტიურ ვულკანად მიიჩნევა.

იგი ერთ-ერთია ჰავაის კუნძულებზე გავრცელებული ხუთი ცხელი წერტილიბიდან, ხოლო ასაკითა და აქტიურობით ჰავაის ვულკანებს შორის იგი მეტად გამორჩეულია. მაუნა-კეას მოცულობა უდრის 3200 კმ³-ს. ისევე როგორც ჰავაის ყველა ვულკანი მაუნა-კეა წარმოიქმნა ცხელი წერტილებიდან, როდესაც წყნაროკეანური ფილა გადავიდა დედამიწის მანტიაში. აგებულია ანდეზიტური და ოლივინ-ბაზალტური ლავებით. კალთებზე ბევრი პარაზიტული კონუსია. კრატერი დანგრეულია. მოსწორებული მწვერვალი თითქმის მუდამ თოვლით არის დაფარული (აქედან წარმოსდგა სახელწოდება).

ქარზურგა კალთებზე სავანაა, ქარპირა ჩრდილოეთ და ჩრდილო-აღმოსავლეთ კალთებზე ნოტიო ტროპიკული ტყე თითქმის გაჩეხილია და გაშენებულია ანანასის, შაქრის ლერწმისა და ბანანის პლანტაციები. მწვერვალზე მდებარეობს ცნობილი ასტრონომიული ობსერვატორია — მაუნა-კეას ასტრონომიული ობსერვატორია, სადაც დიდი ხანია წარმოებს ასტრონომიული დაკვირვებები.

ზღვის დონიდან 3780 მ სიმაღლეზე აღმოჩენილია გამოქვაბულები, საიდანაც უძველესი ჰავაიელები მოიპოვებდნენ ბაზალტს, რომლისგანაც ქვის ხელსაწყოებს ამზადებდნენ.

## რესურსები ინტერნეტში 
* მაუნა-კეა — ენციკლოპედია ბრიტანიკა 
* მაუნა-კეა — გლობალური ვულკანიზმის პროგრამა  
* მაუნა-კეა — ინფორმაცია 

## ლიტერატურა 
## სქოლიო
კატეგორია:აშშ-ის ვულკანები
ვიჩენცა

**ვიჩენცა** () — ქალაქი ჩრდილო-აღმოსავლეთ იტალიაში, ვენეტოს რეგიონის დედაქალაქი. მდებარეობს დაახლოებით 60 კმ-ით დასავლეთით ვენეციიდან და 200 კმ-ით აღმოსავლეთით მილანიდან. 2010 წლის მონაცემებით, ქალაქის მოსახლეობა 115 927 ადამიანს შეადგენს, ხოლო მთლიანად მეტროპოლიური არეალის 270 000 ადამიანს.

ქალაქი მდიდარია ისტორიული და კულტურული წარსულით, აქ მდებარეობს მრავალი მუზეუმი და პიაცა, ხელოვნების გალერეები, ვილები, ეკლესიები და რენესანსული სასახლეები. მის შემოგარენში მდებარე ანდრეა პალადიოს ვილებთან და ცნობილ ტეატრო-ოლიმპიკოსთან ერთად, 1994 წელს ქალაქი იუნესკომ მსოფლიო მემკვიდრეობის სიაში შეიტანა.

ვიჩენცა იტალიის მესამე უდიდესი სამრეწველო ცენტრი და ქვეყნის ერთ-ერთი ყველაზე შეძლებული ქალაქია. ამის მიზეზი კი ტექსტილისა და ფოლადის ფართო წარმოებაა, ასევე, ქვეყნის ოქროსა და იუვილერიის ნახევარი სწორედ ვიჩენცაში იწარმოება, რასაც ქვეყნის ეკონომიკაში უდიდესი წვლილი შეაქვს.

## რესურსები ინტერნეტში
*ქალაქის ოფიციალური საიტი
*Map of Vicenza 
*Official site of the comune
*Official site of the Vicenza Tourism Bureau, Consorzio Vicenza è 
*Heraldica.org- Napoleonic heraldry
*Video introduction to Teatro Olimpico by Andrea Palladio
*Vicenza's culture by VICENZA.COM 

## სქოლიო
კატეგორია:იტალიის ქალაქები
კატეგორია:მსოფლიო მემკვიდრეობის ძეგლები იტალიაში
გრიმსვეტნი

**გრიმსვეტნი** () — მოქმედი ვულკანი ისლანდიის სამხრეთ ნაწილში. სიმაღლე 1725 მ. ვულკანის კრატერის სიგრძე ძლიერ რყევადია, რაც დაკავშირებულია ხშირ და უძლიერეს ამოფრქვევებთან. 1989 წლისათვის კრატერის სიგრძე 200 მ-ს უდრიდა, 1998 წლისათვის კი 500 მ-ზე მეტს. 2004 წლის ნოემბერში დაფიქსირდა გრიმსვეტნის ახალი ამოფრქვევა, რამაც გამოიწვია კალდერის სიგრძეში გაზრდა დაახლოებით 2 კმ-ით. გეოლოგიურად იგი დაკავშირებულია ასევე ისლანდიის მოქმედ ვულკანებთან ლაკისთან და კატლასთან. ნაწილობრივ დაფარულია მყინვარით.

უკანასკნელი ამოფრქვევა მოხდა 2011 წლის 21 და 28 მაისს.

ბოლო 100 წლის განმავლობაში დაფიქსირდა დაახლოებით 20-მდე უძლიერესი ამოფრქვევა. უახლოეს წარსულში ამოფრქვევები მოხდა 1996, 1998, 2004 და 2011 წლებში. ყინულქვეშა ამოფრქვევების დროს ინტენსიურად მიმდინარეობს ყინულის დნობა, რასაც მოჰყვება ამ რეგიონის დატბორვა გამდნარი წყლით. 1996 წლის ამოფრქვევამ გამოიწვია მყინვარის მასიურად გადნობა, ხოლო 2004 წლის ამოფრქვევას მოჰყვა ვულკანური ფერფლის ამოტყორცნა.

2011 წლის 21 მაისს დაიწყო გრიმსვეტნის ახალი ძლიერი ამოფრქვევა. ვულკანიდან ამოსული კვამლი ჰაერში 15 კილომეტრამდე აიწია. ამასთანავე 220 კმ მანძილზე დაიკეტა საჰაერო სივრცე.

## რესურსები ინტერნეტში 
კატეგორია:ისლანდიის ვულკანები
Wot's... Uh the Deal?

„'''Wot's... Uh the Deal?'*“ — მეხუთე სიმღერა ინგლისური პროგრესული როკ-ჯგუფ პინკ ფლოიდის 1972 წლის ალბომზე *Obscured by Clouds''.

როჯერ უოტერსი: „იმ დროს ისეთი შეგძნება გვქონდა, თითქოს ასაკით დავბერდით და აღარ ვიყავით პოპ-ჯგუფი, საერთოდ არაფრად ვიქეცით“.

კომპოზიციაში ჟღერს დეივიდ გილმორის ვოკალი. სიმღერა არასოდეს შესრულებულა კონცერტებზე პინკ ფლოიდის მიერ, მაგრამ 2006 წელს შეტანილი იქნება გილმორის საკონცერტო სოლო პროგრამაში. საგულისხმოა, რომ 2006 წლის ტურნეს ფარგლებში დეივიდ გილმორი სიმღერას წარადგენდა, როგორც „Wot's The Deal“, თუმცა DVD-ის გამოცემებზე მითითებულია სწორი სახელწოდება.

2008 წლის პრომო-სინგლი ამ სიმღერით გამოვიდა ცოცხალი ალბომის და ვიდეოს *Live In Gdańsk* პრომო კამპანიის ფარგლებში. „Wot's...Uh The Deal?“, რომელიც მასზეა წარმოდგენილი, არ არის შეტანილი ალბომზე და ვიდეოში და მხოლოდ პრომოსინგლზე გამოიცა, ხოლო ინტერნეტ-სივრცეში ვრცელდებოდა ექსკლუზიური ბმულის მეშვეობით.

## სქოლიო
კატეგორია:1972 წლის სიმღერები
კატეგორია:პინკ ფლოიდის სიმღერები
კატეგორია:სიმღერები დეივიდ გილმორის ავტორობით
კატეგორია:სიმღერები როჯერ უოტერსის ავტორობით
ანდრეა პალადიოს ვილები

**ანდრეა პალადიოს ვილები ვენეტოში** — არქიტექტორ ანდრეა პალადიოს მიერ დაპროექტებული ვილები, რომლებიც 1994 წლიდან შესულია იუნესკოს მსოფლიო მემკვიდრეობის სიაში, მდებარეობს იტალიაში, ვენეტოს რეგიონში. თავდაპირველად მსოფლიო მემკვიდრეობის ობიექტს ეწოდებოდა „ვიჩენცა, პალადიდოს ქალაქი“ და მოიცავდა არქიტექტორის მხოლოდ იმ ნამუშევრებს, რომლებიც ვიჩენცაში მდებარეობდნენ. ძეგლის სხვადასხვა ტიპის ნაგებობებს მოიცავს, მათ შორისაა ტეატრო-ოლიმპიკო, პალაციო და რამდენიმე ვილა. 1996 წელს, ობიექტის სახელი შეიცვალა, რადგან მას დაემატა პალადიოს ის ნამუშევრები, რომლებიც ვიჩენცას ფარგლებს გარეთ არიან განლაგებულნი. 

ტერმინი ვილა გამოყენებულია სასოფლო სახლის აღსანიშნავად. ხშირად, ვენეტოს მდიდარ ოჯახებს ასევე ჰქონდათ სახლები ქალაქში, რომლებსაც პალაციოს უწოდებდნენ. ამ სახელს ემატებოდა ოჯახის გვარი. ამის მაგალითია პალაციო-ჩერიკატი და პალაციო-ფოსკარი ვენეციაში.

## იხილეთ აგრეთვე
* მსოფლიო მემკვიდრეობის ძეგლების სია ევროპაში

## რესურსები ინტერნეტში
* Palladio and the Veneto
* Architectural Reference drawings of The Villas of Palladio

კატეგორია:იტალიის არქიტექტურული ძეგლები
კატეგორია:მსოფლიო მემკვიდრეობის ძეგლები იტალიაში
ჟდანოვი

**ჟდანოვი** — სოფელი საქართველოში, სამცხე-ჯავახეთის მხარის ნინოწმინდის მუნიციპალიტეტში, გორელოვკის თემში. მდებარეობს მადათაფის ტბის სამხრეთ ნაპირზე. ზღვის დონიდან 2130 მ. ნინოწმინდიდან 21 კმ.

1939 წლამდე ეწოდებოდა **ეჟოვაკანი**, შემდეგ **ჟდანოვი**.

## ლიტერატურა 
## რესურსები ინტერნეტში
* ჟდანოვის რუკა

## სქოლიო
კატეგორია:ნინოწმინდის მუნიციპალიტეტის სოფლები
ახალგაზრდა ჰოლივუდი

**ახალგაზრდა ჰოლივუდი** (ინგლ. Young Hollywood Awards) — ყოველწლიური ამერიკული კინოპრემია. ცერემონია იმართება ლოს-ანჟელესში (აშშ) 1999 წლიდან, საზოგადოების ხმათა მიცემის საფუძველზე.

აჯილდოვებენ კინოსა და ტელევიზიის ახალგაზრდა ნიჭიერ ვარსკვლავებს. პრემიის ფუძემდებელია ჯ.რ. უილიამსი.

## კატეგორიები 
*Young Hollywood Award
*Role Model Award
*Hottest Coolest Young Veteran
*Today's Superstar
*Next Generation
*One to Watch 
*Exciting New Face
*Standout Performance და სხვ.

## იხილეთ აგრეთვე 
* ჰოლივუდი

## რესურსები ინტერნეტში 
*The award's official site - ახალგაზრდა ჰოლივუდის ოფიციალური საიტი

კატეგორია:კინემატოგრაფიული ჯილდოები
სან-პაოლო-ფუორი-ლე-მურა

**სან-პაოლო-ფუორი-ლე-მურა** ( - *წმინდა პავლეს ბაზილიკა კედლებს გარეთ*) — ძველი რომის პერიოდის ეკლესია, ერთ-ერთი რომში მდებარე პაპის ოთხი მთავარი ბაზილიკიდან: წმინდა იოანეს ლატერანული ეკლესია, სანტა-მარია-მაჯორეს ბაზილიკა და წმინდა პეტრეს ბაზილიკა.

ბაზილიკა რომის იმპერატორმა კონსტანტინე I-მა დააარსა იმ ადგილას, სადაც წმინდა პეტრე იყო დაკრძალული და სადაც წმინდანის მიმდევრების მიერ მემორიალი იყო აღმართული. პირველი შენობა 370 წელს ვალენტინიანე I-მა ააშენა.

386 წელს, იმპერატორმა თეოდოს I-მა ბევრად დიდი და ლამაზი ბაზილიკის მშენებლობა დაიწყო. მაგრამ ტაძარში მიმდინარე მოზაიკური სამუშაოები მხოლოდ პაპ ლეო I-ის დროს დასრულდა (440–461). V საუკუნეში, ის ბევრად დიდი იყო, ვიდრე წმინდა პეტრეს ძველი ბაზილიკა. გრიგოლ I-ის პაპობისას, ბაზილიკა მთლიანად გადაკეთდა.

X საუკუნეში, ბაზილიკა კლუნისკელ ბერებს გადაეცათ.

## იხილეთ აგრეთვე
* მსოფლიო მემკვიდრეობის ძეგლების სია ევროპაში

## რესურსები ინტერნეტში
*ოფიციალური საიტი
*[პაოლო-ფუორი-ლე-მურა კათოლიკურ ენციკლოპედიაში](http://en.wikisource.org/wiki/Catholic_Encyclopedia_(1913)/St._Paul-without-the-Walls)
*Wiki Churches of Rome: Basilica San Paolo fuori le Mura
*St. Paul's Tomb Unearthed in Rome on National Geographic News
*The tombs of the apostles: Saint Paul 

კატეგორია:იტალიის ეკლესიები
კატეგორია:მსოფლიო მემკვიდრეობის ძეგლები იტალიაში
კატეგორია:რომის კათოლიკური ტაძრები
ფინეთის პარლამენტი

**ედუსკუნტა** ( ან ,  ან ) — ფინეთის პარლამენტი. ერთპალატიანი პარლამენტი, 200 წევრით რომელიც ფინეთის პარლამენტის სახლში, ჰელსინკიში იკრიბება. ბოლო არჩევნები ჩატარდა 2018 წლის 5 თებერვალს.

## იხილეთ აგრეთვე
*ფინეთის პოლიტიკა
*ალანდის პარლამენტი

## რესურსები ინტერნეტში
*ფინეთი პარლამენტი – ოფიციალური საიტი
*ფინეთის პარლამენტის ისტორია

კატეგორია:ფინეთის პარლამენტი
სამყურისწვერი

**სამყურისწვერი** — მთა საქართველოში, კახეთის მხარეში, ახმეტის მუნიციპალიტეტში. მდებარეობს კახეთის კავკასიონის მთავარ ქედზე, მდინარე ალაზნის ერთ-ერთი შენაკადის — სამყურისწყლის სათავეში. სიმაღლე ზღვის დონიდან 3258 მ. სამყურისწვერის მიდამოები აგებულია იურული თიხაფიქლების ინტენსიურად დანაოჭებული წყებებით. მთის კალთები შემოსილია წიფლის ტყით, თხემი — სუბალპური და ალპური მდელოებით.

## ლიტერატურა 
კატეგორია:კახეთის მხარის მთები
კატეგორია:კახეთის კავკასიონის მთები
არეულშრეებრივი კონგლომერატები

[thumb|right|300px|„არეულშრეობრიობა“ მეტეხის ციხის ქვემოთ ([თბილისი). ეს არის ის მონაკვეთი, სადაც გამოირჩევა მეტეხის პლატოსთან არსებული გამოკვეთილი კლდე, რომელიც შრეების ნაირგვარ არევას წარმოადგენს.]]
**„არეულშრეებრივი კონგლომერატები“** — თბილისში მამადავითის ანტიკლინის თაღურ ნაწილში არსებული ქაოსურად განლაგებული ტუფოგენური მასალით შეცემენტებული შუაეოცენური ასაკის ქანები (ლოდბრექჩიები), რომელიც პირველად შეისწავლა ცნობილმა გერმანელმა გეოლოგმა ჰერმან აბიხმა (1806-1886) და მანვე უწოდა „*არეულშრეებრივი კონგლომერატები*“. არეულშრეებრივი კონგლომერატები გამოირჩევა თავისებური სტრუქტურით. მისი განსაკუთრებით თვალსაჩინო გაშიშვლებაა მდინარე მტკვრის მარცხენა ქარაფოვან ნაპირზე, მეტეხის ხიდიდან ორთაჭალჰესამდე. 

მეტეხის ტაძრის ქვემოთ, ფლატეზე, მათი სისქე 20-30 მეტრია, ცალკეული ლოდების სიგრძე 10-20 მ-ია, ზოგან მეტიც, სიგანე 1-2 მ. 
ერთიმეორის მორიგეობით ენაცვლება ტუფების, ტუფოგენური ქვიშაქვებისა და თიხა კარბონატული შედგენილობის დანალექი ქანის შრეები. ამავე ქანებითაა აგებული ლოდბრექჩიების აუშლელი შრეები. საგები, რომელიც მხოლოდ მდინარე მტკვრის წყალმცირობისას ჩანს მათი წარმოშობა წყალქვეშა მეწყრული მოვლენებითაა ახსნილი (აკად. ალექსანდრე ჯანელიძე). მეტეხის „არეულშრეებრივი კონგლომერატები“ შეტანილია საქართველოს წითელ წიგნში.

## იხილეთ აგრეთვე 
* კონგლომერატი

## ლიტერატურა 
* *ქე*. – თბილისი.–ენციკლოპედია. თბ. 2002

კატეგორია:გეოლოგია
ჩაილური

**ჩაილური** — მდინარე აღმოსავლეთ საქართველოში, საგარეჯოს მუნიციპალიტეტში. სათავე აქვს გომბორის ქედის სამხრეთ-დასავლეთ კალთაზე, ზღვის დონიდან 1435 მ სიმაღლეზე. ერთვის მდინარე იორს მარცხენა მხრიდან. სიგრძე 29,6 კმ, აუზის ფართობი 167 კმ². საზრდოობს წვიმის, თოვლისა და მიწისქვეშა წყლით. წყალდიდობა იცის გაზაფხულზე. იყენებენ სარწყავად. მდინარის ნაპირას მდებარეობს სოფლები: დიდი ჩაილური და ბურდიანი.

## ლიტერატურა
კატეგორია:კახეთის მხარის მდინარეები
კატეგორია:ივრის შენაკადები
ჩელთი

**ჩელთი** — მდინარე აღმოსავლეთ საქართველოში (ყვარლის მუნიციპალიტეტი), მდინარე ალაზნის მარცხენა შენაკადი. სათავე აქვს კახეთის კავკასიონის სამხრეთ კალთაზე, ზღვის დონიდან 2595 მ სიმაღლეზე. სიგრძე 28 კმ, აუზის ფართობი 144 კვ.კმ. საზრდოობს თოვლის, წვიმისა და მიწისქვეშა წყლით. გაზაფხულზე ახასიათებს წყალდიდობა, შემოდგომაზე – წყალმოვარდნები, ზაფხულში – ხანმოკლე და ზამთარში – მდგრადი წყალმცირობა.

საშუალო წლიური ხარჯი შესართავთან 3,74 მ³/წმ.

## ლიტერატურა
კატეგორია:კახეთის მხარის მდინარეები
კატეგორია:ალაზნის შენაკადები
გუნბიერნი

**გუნბიერნი** () — კუნძულ გრენლანდიის უმაღლესი მთა და საერთოდ არქტიკის უმაღლესი წერტილი. სიმაღლე 3694 მ. მიეკუთვნება უოტკინზის ქედის მთათა სისტემას. მდებარეობს იმ მთათა სარტყელში, სადაც მწვერვალების სიმაღლე 2000-ს აღემატება. გუნბიერნი განლაგებულია გრენლანდიის სამხრეთ-აღმოსავლეთით, დანიის სრუტიდან 100 კმ-ში. აგებულია ბაზალტებით, რომლებიც გაშიშვლებულია მყინვარული საფრის ზედაპირზე. პირველი ასვლა განხორციელდა 1935 წლის 16 აგვისტოს. მწვერვალს სახელი ეწოდა გრენლანდიის აღმომჩენის — ულფსონ გუნბიერნის სახელის მიხედვით.

## რესურსები ინტერნეტში 
* თანამედროვე გეოგრაფიული სახელწოდებები — გუნბიერნი 

## ლიტერატურა 
კატეგორია:გრენლანდიის მთები
სალხინო (მარტვილის მუნიციპალიტეტი)

**სალხინო** — სოფელი საქართველოში, სამეგრელო-ზემო სვანეთის მხარის მარტვილის მუნიციპალიტეტში, თემის ცენტრი (სოფლები: ვახა, ლეგულორდავე, ლესხულუხე, ლეცავე, პატარა ჟინოთა, სალხინო, წაჩხური). მდებარეობს მდინარე ტეხურის მარცხენა ნაპირიდან ჩრდილო-აღმოსავლეთით ქვიბიის მთების კალთებამდე გაშლილ ვაკე-ბორცვიან სივრცეზე. სამხრეთ-აღმოსავლეთით მას ეკვრის სოფლები გაჭედილი და ბალდა, ხოლო ჩრდილოეთით ნობულევი. სამხრეთ-დასავლეთით დიდი ჭყონისა და ტალერისაგან ჰყოფს ტეხური. ზღვის დონიდან 250 მეტრზეა. მარტვილიდან დაშორებულია 15 კილომეტრით.

## დემოგრაფია
2014 წლის აღწერის მონაცემებით სოფელში ცხოვრობს 1335 ადამიანი.

## ლევან დადიანის სასახლე
მინი|სალხინოს რეზიდენცია
სოფელში დგას ლევან დადიანისეული სასახლე. სასახლე მდებარეობს მდინარე წაჩხურას ნაპირზე. 1825-1826 წლებში იქ უბრალო ხის ოდა იდგა. მიუხედავად რეზიდენციის ღარიბულობისა აქ სამეგრელოს დედოფალი, ქვრივი ანა ცხოვრობდა. სალხინოშივე იჯდა სალიაპარტიანოს მფლობელი მანუჩარ დადიანი. ლევან V დადიანმა (1804-1840) აქ ორსართულიანი ქვის სასახლის მშენებლობა არჩილ ბატონიშვილისა და გიორგი გეგელიას რჩევით დაიწყო. საბოლოო სახე შენობამ სალომე მიურატის დროს მიიღო. სასახლეს ზუგდიდის მსგავსად თურქები და ბერძნები აშენებდნენ, ლეცავედან საჭირო მასალა გლეხებს მოჰქონდათ.

სასახლის ქვედა სართულზე განლაგებული იყო 35 მეტრი სიგრძისა და 10 მეტრი სიგანის მუხის სვეტებითა და ლამაზი ორნამენტებით მორთული მარანი. დიდ დარბაზში ჩაშენებული იყო ქვევრი და მასიური, მდიდრულად გაფორმებული ბუხარი, რომლის თავზედაც ბახუსის ქანდაკება იყო წამომჯდარი. კედლები მუხისა და წაბლის პანელებით იყო მოპირკეთებული. 

ბოლო დიდი ზეიმი სასახლეში 1897 წელს ლუსიენ მიურატისა და ჰერცოგინია დე როანის ჯვრისწერის დროს იყო.

## სქოლიო
კატეგორია:მარტვილის მუნიციპალიტეტის სოფლები
ასორი

**ასორი** ან *ხაცორი* (ებრ. מגידו‎) — ბორცვი ჩრდილოეთ ისრაელის ტერიტორიაზე, ქალაქ როშ-პინიდან 6 კილომეტრზე, მდინარე იორდანეს დასავლეთ სანაპიროზე. ბორცვს აკავშირებენ ძველ ებრაულ ქალაქ ხაცორთან, რომელიც წარმოადგენდა ისრაელამდელი პერიოდის მთავარ ეკონომიკურ და პოლიტიკურ ცენტრს. 

2005  წელს, იუნესკომ ასორი მსოფლიო მემკვიდრეობის სიაში შეიტანა.

## იხილეთ აგრეთვე 
*მსოფლიო მემკვიდრეობის ძეგლების სია აზიასა და ოკეანეთში

## რესურსები ინტერნეტში 
* The Hazor Excavations Project   
*"Yadin photographs & footage of the excavations" 
* The Hazor Excavation Reports   
* UNESCO World Heritage site for Hazor
* Photos of the archaeological site at Hazor
* Photos of the archaeological site at Hazor
*Amnon Ben-Tor at Hazor's Solomonic Gate 
* Tel Hatzor shown in Israeli maximum card
*Shelby White - Leon Levy grant to publish current digs

კატეგორია:მსოფლიო მემკვიდრეობის ძეგლები ისრაელში
ფაფრისხევი

**ფაფრისხევი** — მდინარე აღმოსავლეთ საქართველოში, შიგნიკახეთში (გურჯაანის მუნიციპალიტეტი), ჭერმისხევის მარჯვენა შენაკადი (ალაზნის აუზი). სათავე აქვს გომბორის ქედის სამხრეთ-აღმოსავლეთ მთისწინეთში, ზღვის დონიდან 915 მ სიმაღლეზე. სიგრძე 22 კმ, აუზის ფართობი 55 კმ². საზრდოობს თოვლის, წვიმისა და მიწისქვეშა წყლით. წყალდიდობა გაზაფხულზეა, წყალმცირობა — ზამთარში.

საშუალო წლიური ხარჯი 1,4 მ³/წმ.

## ლიტერატურა
კატეგორია:კახეთის მხარის მდინარეები
ხისოს წყალი

**ხისოს წყალი**, **ხისოს ალაზანი**, **ჭანჭახოვნისწყალი** — მდინარე აღმოსავლეთ საქართველოში. მიედინება თუშეთში, ახმეტის მუნიციპალიტეტში. სათავე აქვს კავკასიონის მთავარი ქედის ჩრდილოეთ კალთაზე, ზღვის დონიდან 2945 მ სიმაღლეზე. ერთვის თუშეთის ალაზანს მარჯვენა მხრიდან, ზღვის დონიდან 1642 მ სიმაღლეზე.. სიგრძე 19,6 კმ, აუზის ფართობი 123 კმ². საზრდოობს თოვლის, წვიმისა და მიწისქვეშა წყლით. წყალდიდობა იცის მაის-ივნისში, წყალმცირობა — ზამთარში. საშუალო წლიური ხარჯი შესართავთან 2,44 მ³/წმ.

## სქოლიო
კატეგორია:კახეთის მხარის მდინარეები
ქვაბების მთა

**ქვაბების მთა** — დაბალი ანტიკლინური სერი აღმოსავლეთ საქართველოში, კახეთის მხარის სიღნაღისა და დედოფლისწყაროს მუნიციპალიტეტებში. მდებარეობს ივრის ზეგნის სამხრეთ-აღმოსავლეთ ნაწილში. სიმაღლე ზღვის დონიდან 581 მ. აგებულია ნეოგენური ქანებით. 

შესწავლილია აქაური უხვი ნამარხი შუააქჩაგილური ფაუნა, რომელიც აფრიკის ფაუნას ენათესავება. სერის ფლატეებზე გამოქვაბულებია. შუა საუკუნეებში მას თავდაცვისთვის იყენებდნენ.

## ლიტერატურა
კატეგორია:კახეთის მხარის ქედები
ბასარაბები

**ბასარაბები** () – ვლახეთის მმართველ თავადთა დინასტია. ქვეყანას მართავდა XVI–XVII საუკუნეებში. სახელწოდება მომდინარეობს დამაარსებლის ბასარაბ I სახელისაგან.  XV საუკუნეში დინასტია გაიყო ორ ერთმანეთთან დაპირისპირებულ შტოდ დანეშტებად (დამაარსებელი დანა I) და დრაკულეშტებად დამაარსებელი ვლად II დრაკულა).  

## რესურსები ინტერნეტში
* 
* ბასარაბების გენეალოგია 

კატეგორია:რუმინეთის ისტორია
კატეგორია:დინასტიები
ტინოვროსო

**ტინოვროსო** (, , ) — მთა საქართველოში, კახეთის მხარეში, ლაგოდეხის მუნიციპალიტეტში. მდებარეობს კახეთის კავკასიონის მთავარ ქედზე, მდინარე მაწიმისწყლის სათავეში, საქართველოს, აზერბაიჯანის ბელაქანის რაიონისა და რუსეთის დაღესტნის საზღვარზე. სიმაღლე ზღვის დონიდან 3367 მ. აგებულია ქვედა და შუაიურული თიხაფიქლებით. მთის ზედა ნაწილი კლდოვანია, ქვემოთ ალპური და სუბალპური მდელოებია, მთისძირში — წიფლის ტყეები.

## ლიტერატურა 
კატეგორია:კახეთის კავკასიონის მთები
კატეგორია:კახეთის მხარის მთები
კატეგორია:აზერბაიჯანის მთები
კატეგორია:რუსეთის მთები
მირჩა მოხუცებული

მინი|მარჯვნივ|200პქ|მირჩა მოხუცებული
**მირჩა მოხუცებული** (დ. 1355 — გ. 1418) — ვლახეთის თავადი 1386–1418 წწ. ბასარაბების დინასტიის წარმომადგენელი. დიდი როლი ითამაშა ქვეყნის დამოუკიდებლობისათვის ბრძოლის საქმეში. იგი თავად რადუ I-ისა და კალინიკას შვილია.

## ლიტერატურა 
* Bogdan Petriceicu Hasdeu, Istoria critică a românilor, vol. I, Bucharest, 1875
* A. D. Xenopol, Istoria românilor din Dacia Traiană, vol. I, Iaşi, 1889
* Nicolae Iorga, Studii şi documente cu privire la istoria românilor, vol. III, Bucharest, 1901
* Constantin C. Giurescu, Istoria Românilor, vol. I, Bucharest, 1938

## სქოლიო 
კატეგორია:ვლახეთის მმართველები
კატეგორია:რუმინეთის ისტორია
კატეგორია:დაბადებული 1355
კატეგორია:გარდაცვლილი 1418
როდოპები

მინი|მარჯვნივ|250პქ|როდოპების მდებარეობა
**როდოპები**, **როდოპის მთები** – მთები ბალკანეთის ნახევარკუნძულზე, ბულგარეთსა და საბერძნეთში.  სიგრძე დაახლ. 240 კმ. სიმაღლე 2191 მ-მდე. შედგება ცალკეული მასივებისაგან, რომლებიც აღმოსავლეთით თანდათან დაბლდება. დასავლეთ ნაწილში ძველი მოსწორების ზედაპირებზე აზიდულია კუნძულა მთები. აღმოსავლეთ როდოპებში ჭარბობს დაბალ და საშუალომთიანეთები. როდოპები აგებულია კირქვებით, ქვიშაქვებით, კრისტალური და ვულკანური ქანებით. მდინარეები ჭორომიანია. სამხრეთ კალთების ქვედა ნაწილში ბუჩქნარი და მარადმწვანე მუხის ჭალებია. ჩრდილოეთ კალტებზე  – მუხის, წიფლისა და წიწვოვანი ტყეები, 1800-2000 მ-ს ზევით სუბალპური მდელოები და ბუჩქნარებია.

## გალერეა

ფაილი:Hvoina.jpeg 
ფაილი:SeloVrata.jpg

ფაილი:Rodopi065-400.jpg

## ლიტერატურა
კატეგორია:ევროპის მთები
კრესპი-დ’ადა

'''კრესპი-დ'ადა''' () — ისტორიული დასახლება ჩრდილოეთ იტალიაში, ლომბარდიის რეგიონში. წარმოადგენს XIX საუკუნისა და XX საუკუნის დასაწყისის ე. წ. „კომპანიის დასახლებებს“, ანუ სოფლების დაგეგმარების ახალ მოდელს, როდესაც მათ მდიდარი მრეწველები თავიანთ მუშებისთვის აშენებდნენ. მიუხედავად იმისა, რომ დღეს სოციალური და ეკონომიკური პირობები შეცვლილია, 30 მათგანი თითქმის ხელუხლებლადაა გადარჩენილი და კვლავ სამრეწველო მიზნებისთვის გამოიყენება. 1995 წლიდან ისინი შესულია იუნესკოს მსოფლიო მემკვიდრეობის სიაში. 

1869 წელს, ტექსტილის მწარმოებელმა ბუსტო არსიზიომ მდინარე ბრემბოსა და ადას შორი მოქცეული 1 კმ სიგრძის ხეობა იყიდა, რათა იქ ბამბის საწარმოები გაეხსნა. ამას ხელს უწყობდა მდინარე ადას წყალი. 

ადამ ბამბის დართვის ახალი ტექნოლოგიები შეიმუშავა, რომლებსაც თავის საწარმოებში იყენებდა. 1906 წელს, საწარმოების ელექტროენერგიით მომარაგების მიზნით, მდინარე ადაზე აშენდა ჰიდროელექტროსადგური. საწარმოების გვერდით მდებარე დასახლება, რომელიც 1878 წელს აშენდა,მუზრუნველყოფილი იყო ისეთი სოციალური მომსახურებებით, როგორიცაა კლინიკა, სკოლა, თეატრი, სასაფლაო, აბანო და ეკლესია. 

სოფელიც და საწარმოებიც განათებული იყო ელექტროენერგიით. შესაბამისად, სოფელი კრესპი-დ'ადა პირველი იყო იტალიაში, რომელსაც თანამედროვე ტიპის საზოგადოებრივი განათება ჰქონდა. მუშების სახლები, გადაწყვეტილი იყო ინგლისურ სტილში და პარალელური ქუჩების გასწვრივ მდებარეობდა, საწარმოების აღმოსავლეთით. სამხაზოვანი გამზირი დასახლებას საწარმოო ზონისგან გამოყოფდა. მთლიანი არქიტექტურა და სოფლის დაგეგმარება არქიტექტორ ერნესტო პიროვანოს ეკუთვნის.

## იხილეთ აგრეთვე
* მსოფლიო მემკვიდრეობის ძეგლების სია ევროპაში

## რესურსები ინტერნეტში
*Villaggio Crespi  
*Crespi d'Adda 
*Associazione Culturale Nema

## სქოლიო
კატეგორია:იტალიის არქიტექტურა
კატეგორია:მსოფლიო მემკვიდრეობის ძეგლები იტალიაში
ალბერობელო

**ალბერობელო** () — პატარა ქალაქი და კომუნა იტალიაში, აპულიის რეგიონის ბარის პროვინციაში. 2007 წლის მონაცემებით, მისი მოსახლეობა 11 040 ადამიანს შეადგენს, ფართობი 40 კმ²-ს. ქალაქი ცნობილია თავისი უნიკალური ნაგებობებით - ტრულოებით, რომლებიც 1996 წელს იუნესკომ მსოფლიო მემკვიდრეობის სიაში შეიტანა.

ქალაქის ისტორია XVI საუკუნის მეორე ნახევრიდან იწყება, როდესაც აქ გლეხები მოვიდნენ, რომლებიც მიწას ამუშავებდნენ. ლეგენდის თანახმად, ახალმოსახლეებმა სახლების ცარიელი ქვებისგან შენება დაიწყეს, რათა სამეფო შემოწმების შემთხვევაში, მათი ადვილად დაშლა შეძლებოდათ. ამავე დროს, ფერდინანდ I არაგონელი ყველასგან მოითხოვდა გადასახადს, ვინც ფიქსირებულ სახლში ცხოვრობდა.

ამ სარისკო მდგომარეობით შეწუხებულმა ალბერობელოს მაცხოვრებელმა მამაკაცთა გარკვეულმა ჯგუფმა, 1797 წელს ბურბონ მეფეს, ფერდინანდ IV-ს მიმართეს. მეფემ ისინი მიიღო და დაპირდა, რომ მათ თავისუფლად ცხოვრება შეეძლებოდათ, რაც 1797 წლის 20 მაისის ბრძანებით შეასრულა კიდეც.

## იხილეთ აგრეთვე 
* მსოფლიო მემკვიდრეობის ძეგლების სია ევროპაში

## რესურსები ინტერნეტში 
* ოფიციალური საიტი 
* Satellite picture by Google Maps
* Alberobello & Trulli English Video

კატეგორია:იტალიის ქალაქები
კატეგორია:მსოფლიო მემკვიდრეობის ძეგლები იტალიაში
კაზერტის სამეფო სასახლე

**კაზერტის სამეფო სასახლე** () — ყოფილი სამეფო რეზიდენცია სამხრეთ იტალიის ქალაქ კაზერტაში, აშენებულია ნეაპოლის ბურბონ მეფეთათვის. ის იყო უდიდესი სასახლე და ერთ-ერთი უდიდესი ნაგებობა, რაც კი XVIII საუკუნის ევროპაში აშენებულა. 1997 წელს, სასახლე იუნესკომ მსოფლიო მემკვიდრეობის სიაში შეიტანა.

სასახლის მშენებლობა 1752 წელს, მეფე კარლ VII-მ დაიწყო. პროცესს სათავეში მისი არქიტექტორი ლუიჯი ვანვიტელი ჩაუდგა. როდესაც მეფემ ვანვიტელის მიერ გაკეთებული სასახლის გრანდიოზული მოდელი ნახა, გაოცებისა და სიხარულისგან ცრემლები ვერ შეიკავა. პროექტი საბოლოოდ მისმა უმცროსმა ვაჟმა და ტახტის მემკვიდრემ, ფერდინანდ IV-მ დაასრულა. სასახლე ვერსალისა და მადრიდის სამეფო სასახლის სტილშია ნაგები, სადაც მეფემ ბავშვობა გაატარა.

მეფის მთავარი ამოცანა იყო ჰქონოდა ახალი, დიდებული სამეფო სასახლე და სამეფოს ადმინისტრაციული ცენტრი, რომელიც ამავე დროს დაცული იქნებოდა საზღვაო შემოტევებისგან.

1773 წელს, აქრიტექტორი ვანვიტელი გარდაიცვალა და მშენებლობა მისმა ვაჟმა კარლომ განაგრძო, რაც საბოლოოდ 1780 წელს დასრულდა.

სასახლეში სულ 1200 ოთახია, რომელთა შორისაცაა 12 სახელმწიფო აპარტამენტი, ბიბლიოთეკა და თეატრი, რომელიც ნეაპოლის ტეატრო-სან-კარლოს მსგავსია.

სასახლეს გარშემო იტალიაში ერთ-ერთი ყველაზე ფართო ბაღები აკრავს, რომლებიც მრავალი შადრევნითა და უზარმაზარი აკვედუკით გამოირჩევა.

## იხილეთ აგრეთვე 
* მსოფლიო მემკვიდრეობის ძეგლების სია ევროპაში

## რესურსები ინტერნეტში 
*ოფიციალური საიტი 
*History and Information in italian and english
*CBC Archives

კატეგორია:იტალიის სასახლეები
კატეგორია:მსოფლიო მემკვიდრეობის ძეგლები იტალიაში
სან-ლეუჩიო

**სან-ლეუჩიო** () — ფრაციონე (*კომუნის შემადგენელი ადმინისტრაციული ერთეული იტალიაში*) სამხრეთ იტალიაში, კამპანიის რეგიონის კაზერტის კომუნაში. ცნობილია აბრეშუმის ძველი ფაბრიკის გარშემო შექმნილი კურორტით, რომელიც 1997 წელს იუნესკომ მსოფლიო მემკვიდრეობის სიაში შეიტანა. მდებარეობს ქალაქ კაზერტიდან 3.5 კმ-ით ჩრდილო-დასავლეთით, ზღვის დონიდან 145 მეტრზე. 

1750 წელს, ნეაპოლის მეფე კარლ VII-მ გადაწყვიტა ამ ადგილას სანადირო სახლი აეშენებინა. მშენებლობა უჩვეულო, განსხვავებული მოდელის, ტექნიკურ ინოვაციებზე უნდა ყოფილიყო დამყარებული. ადრეულ წლებში, კურორტი მართლაც სამეფო სანადირო ნაკრძალსა და გასართობ ადგილს წარმოადგენდა. მასზე გადიოდა ვანვიტელის აკვედუკი, რომელიც კაზერტის სამეფო სასახლის ბაღებს წყლით ამარაგებდა. მოგვიანებით, კარლმა და მისმა ვაჟმა, მომავალმა მეფე ფერდინანდ I-მა აქ აბრეშუმის ფაბრიკა ააშენეს. სულ მალე, კომპლექსი აბრეშუმის წარმოების არეალად გადაიქცა და დაემატა ახალი სამრეწველო შენობები, რომლებიც გვიანდელი XVIII საუკუნის ევროპოსთვის საკმაოდ უნიკალური იყო. 

მუშათა საცხოვრებლად ახალი სოფელი აშენდა და მალე აბრეშუმის ფეიქართა ეს გაერთიანება სამრეწველო ქალაქად გადაიქცა, რომელიც 1789 წლისთვის „*აბრეშუმის ფეიქართა სამეფო კოლონიად* (Real Colonia dei Setaioli) მიიჩნეოდა.

## იხილეთ აგრეთვე
* მსოფლიო მემკვიდრეობის ძეგლების სია ევროპაში

## რესურსები ინტერნეტში
* Photos and history of San Leucio 
*San Leucio site in italian 

კატეგორია:იტალიის არქიტექტურული ძეგლები
კატეგორია:მსოფლიო მემკვიდრეობის ძეგლები იტალიაში
სიენა

**სიენა** — ქალაქი იტალიაში, ტოსკანის რეგიონში, სიენის პროვინციის დედაქალაქი. 2010 წლის მონაცემებით, მისი მოსახლეობა 54 526 ადამიანს შეადგენს.

1995  წლიდან, ქალაქის ისტორიული ცენტრი შესულია იუნესკოს მსოფლიო მემკვიდრეობის სიაში. ის ქვეყნის ერთ-ერთი უმთავრესი ტურისტული ღირსშესანიშნაობაა, სადაც 2008 წელს 163 000 საერთაშორისო ჩასვლა დაფიქსირდა. ქალაქი ცნობილის სამზარეულოთი, ხელოვნებით, შუა საუკუნეების ხედებითა და პალიოთი - საცხენოსნო ტრასით.

## ისტორია
არქეოლოგიური გათხრების თანხმად, დღევანდელი სიენის ტერიტორია დასახლებული ყოფილა ეტრუსკების დროს, ძვ. წ.  IX - V საუკუნეებში. სახელი სავარაუდოდ სწორედ ეტრუსკული ან გალიური წარმოშობისაა. დღევანდელი ქალაქის წინაპარი, რომაული ქალაქი სიენა-იულია იმპერატორმა ავგუსტუსმა დააარსა. ლეგენდის თანახმად კი ქალაქი რემუსის ვაჟებმა სენიემმა და შესაბამისად რომულუსის ძმისშვილებმა - (სენიუსი) და აკსიემმა დააარსეს. ტყუპებმა თავშესაფრად ტოსკანის გორაკები აირჩიეს, სადაც მოგვიანებით ქალაქი აშენდა, რომელსაც სენიემის პატივსაცემად სიენა უწოდეს. ეს ლეგენდა ასახულია ქალაქის ოფიციალურ სიმბოლოზე, სადაც ჩვილი რემუსი და რომულუსია გამოსახული, რომლებიც ძუ მგელს წოვენ.

## ხელოვნება
მრავალი საუკუნის განმავლობაში, სიენას ხელოვნების მდიდარი ტრადიციები გააჩნდა. სიენის სკოლის მხატვართა სია ისეთ ცნობილ ხელოვანებს მოიცავს, როგორებიც არიან: დუჩო, სიმონე მარტინი, ამბროჯო ლორენცეტი, პიეტრო ლორენცეტი, მარტინო დი ბართოლომეო, ფრანჩესკო დი ჯორჯო.

## არქიტექტურა
*ლა-პიაცა-დელ-კამპო — ქალაქის მთავარი მოედანი, რომელიც თავდაპირველად ბაზარი იყო, XIII-XIV საუკუნებში კი აქ ადმინისტრაციული შენობები აიგო.
*ილ-დუმიო-დი-სიენა — სიენის მთავარი საკათედრო ტაძარი, XII საუკუნის კომპლექსი, რომელიც რომანულ-გოთიკურ სტილშია აშენებული და ერთ-ერთი ულამაზესია მთლს ტოსკანაში. 
*ლა-ბაზილიკა-დი-სანტა-მარია-დეი-სერვი — XIV საუკუნის ბაზილიკა, რომელიც მრავალჯერ გადაკეთდა. ნაგებია გოთიკურ სტილში.

## იხილეთ აგრეთვე
*იტალიის ქალაქების სია

## რესურსები ინტერნეტში
*ოფიციალური საიტი
* Official virtual tour 
* Siena virtual tour (Italian Landmarks)
* Siena Forum 
* The Mysticism of Catherine of Siena
* Siena information for the independent traveler
* Images from Siena 
* Map of Siena 
* Siena tourist guide
* Photography of Siena 

## სქოლიო
კატეგორია:იტალიის ქალაქები
კატეგორია:მსოფლიო მემკვიდრეობის ძეგლები იტალიაში
ვანვიტელის აკვედუკი

**ვანვიტელის აკვედუკი** ან **კაროლინოს აკვედუკი** () — აკვედუკი, რომელიც კაზერტის სამეფო სასახლისა და სან-ლეუჩიოს კომპლექსს წყლით ტაბურინოს მთებიდან ამარაგებდა. მისი სიგრძე 38 კმ-ია და უმეტესი ნაწილი მიწისქვეშაა განლაგებული. 

აკვედუკის მშენებლობა 1753 წელს ბურბონმა მეფე კარლ III-მ დაიწყო, პროექტი მისმა არქიტექტორმა ლუიჯი ვანვიტელიმ შეადგინა. მშენებლობა 1762 წელს დასრულდა. 

დღეისათვის შესანიშნავადაა შემორჩენილი აკვედუკის 529 მეტრი სიგრძისა და  55.8 მეტრი სიმაღლის ხიდის სქეცია ვალე-დი-მადალონის პროვინციაში. აკვედუკის აღნიშნული სექცია 1997 წელს  იუნესკომ მსოფლიო მემკვიდრეობის სიაში შეიტანა.

## იხილეთ აგრეთვე
* მსოფლიო მემკვიდრეობის ძეგლების სია ევროპაში

## რესურსები ინტერნეტში
*Its history and architecture 
*www.campaniatour.it 

კატეგორია:იტალიის შენობა-ნაგებობები
კატეგორია:მსოფლიო მემკვიდრეობის ძეგლები იტალიაში
Old Before I Die

„**Old Before I Die**“ — რობი უილიამსის 1997 წლის სიმღერა და სინგლი, ალბომიდან  *Life thru a Lens*. მან დიდი წარმატება იქონია ბრიტანეთში, ჩარტში #2 პოზიციის სახით. სინგლში ასევე შეტანილია სიმღერები Better Days, Average, Making Plans For Nigel (რომელშიც მინიშნებაა ჯგუფ Take That-ს მენეჯერ ნაიჯელ მარტინ სმითზე) და Kooks.

## სიმღერების სია
;ბრიტანეთი, CD1
# Old Before I Die – 3:50
# Better Days – 3:30	
# Average B-Side – 2:58

;ბრიტანეთი, CD2
# Old Before I Die – 3:50
# Making Plans for Nigel – 4:05
# Kooks – 2:36

## ჩარტები
## რესურსები ინტერნეტში 
*ინფორმაცია სინგლზე რობი უილიამსის ოფიციალურ საიტზე 

## სქოლიო
კატეგორია:1997 წლის სინგლები
კატეგორია:1997 წლის სიმღერები
კატეგორია:რობი უილიამსის სიმღერები
South of the Border (რობი უილიამსის სიმღერა)

„**South of the Border**“ — რობი უილიამსის 1997 წლის სიმღერა და სინგლი, ალბომიდან  *Life thru a Lens*. სიმღერა მოხვდა ბრიტანული ჩარტის #14 პოზიციაზე. უილიამსის თქმით, სიმღერის გავლენად იქცა კეიტ მოსი (მისი ყოფილი სიმპატია).

## სიმღერების სია
;ბრიტანეთი, CD1
# South of the Border – 3:40 	 
# Cheap Love Song – 4:10
# South of the Border (187 Lockdown's Borderline Mix) – 6:19
# South of the Border (Phil 'the Kick Drum' Dance + Matt Smith's Nosebag Dub) – 8:31

;ბრიტანეთი, CD2
# South of the Border – 3:40 
# South of the Border (Mother's Milkin' It Mix) – 7:09 
# South of the Border (Phil' the Kick Drum' Dance + Matt Smith's Filthy Funk Vocal Remix) – 8:31
# South of the Border (187 Lockdown's Southside Dub) – 6:11
# South of the Border (Shango + Danny Howells' the Unknown DJs Meet Cocaine Katie Mix) – 9:32

## რესურსები ინტერნეტში 
*ინფორმაცია სინგლზე რობი უილიამსის ოფიციალურ საიტზე 

კატეგორია:1997 წლის სინგლები
კატეგორია:1997 წლის სიმღერები
კატეგორია:რობი უილიამსის სიმღერები
სისტემა

**სისტემა** (ძვ.ბერძნ. σύστημα — „შესატყვისობა“) — გარკვეული წესრიგი, რომელიც დაფუძნებულია რისამე ნაწილების გეგმაზომიერ განლაგებასა და ურთიერთკავშირზე.
* ერთობლიობა პრინციპებისა, რომლებიც რაიმე მოძღვრების საფუძველს წარმოადგენს
* დაჯგუფება, კლასიფიკაცია (მაგ. ლინეს ბოტანიკური სისტემა)
* სტრუქტურა, მთლიანობა, რომელიც შედგება ერთმანეთთან კანონზომიერად დაკავშირებული ნაწილაკებისაგან (მაგ. მზის სისტემა, ნერვული სისტემა)
* სტრუქტურა

## რესურსები ინტერნეტში 
* სისტემებისა და მოდელების განსაზღვრა მაიკლ პიდვირნის მიერ, 1999–2007. 
* პუბლიკაცები სათაურით „სისტემა“" (1600–2008)  რონალდ მიულერის მიერ. 
* *Definitionen von "System" (1572–2002)*  რონალდ მიულერის მიერ, (უმეტესად გერმანულად).  
* Theory and Practical Exercises of System Dynamics ხუან მარტინის მიერ (ასევე ესპანურადაც).  

## ლიტერატურა 
* Alexander Backlund (2000). "The definition of system". In: Kybernetes Vol. 29 nr. 4, pp. 444–451.
* Kenneth D. Bailey (1994). Sociology and the New Systems Theory: Toward a Theoretical Synthesis. New York: State of 

კატეგორია:სისტემა
კატეგორია:სტრუქტურა
ბედლენდი

მინი|ბედლენდი
მინი|ბედლენდური რელიეფი
მინი|ბედლენდური რელიეფი
**ბედლენდი** () — ძლიერ დასერილი, ძნელად სავალი და მიწათმოქმედებისათვის გამოუსადეგარი დაბალმთიანი რელიეფი. შედგება დატოტვილი ხევების რთული ქსლისა და მათი გამყოფი ვიწრო თხემებისაგან. 

ბედლენდი ყალიბდება უმთავრესად მშრალი ჰავის პირობებში კოკისპირული წვიმის ღვარების მიერ წყალგაუმტარი თიხოვანი ქანებით აგებული ზედაპირის გარეცხვის შედეგად. გავრცელებულია ძირითადად მთიან-უდაბნო და ნახევარუდაბნო რაიონებში, ხოლო ნიადაგის არარაციონალური დამუშავებისა და მთის ტყეების გაჩეხვის შედეგად აგრეთვე სტეპებსა და ტყესტეპებში. და მდინარე პატარა მისურის ხეობა ჩრდილოეთ დაკოტაში. ბედლენდური ტერიტორიები არსებობს ასევე კანადაში, სასკაჩევანისა და ალბერტის პროვინციებში; ფიქსირდება აგრეთვე სამხრეთ ამერიკაში, აზიაში, ახალ ზელანდიაში და სხვა. 

ბედლენდის მსგავსი ფორმები წარმოიქმნება აგრეთვე სასარგებლო წიაღისეულის ღია მოპოვების რაიონებში, ნაყარებზე (ანთროპოგენული ბედლენდი), აგრეთვე სეისმოდისლოკაციის ადგილებში (ტექტონიკური ბედლენდი). 

XX საუკუნეში ქართულ სამეცნიერო ლიტერატურაში ისმოდა ტერმინი „ღრატოიანი ადგილი“, რომელშიც გულისხმობდნენ სწორედ ისეთ რელიეფს, რომელიც „ბედლენდს“ შეესაბამება. მიუხედავად ზოგიერთი ქართველი გეოგრაფის მცდელობისა, ღრატოიანი რელიეფი ქართულ სამეცნიერო ლიტერატურაში არ დამკვიდრებულა. 

აღსანიშნავია, რომ „ღრატოიანი“ ადგილის შესახებ მითითებული აქვს აგრეთვე ქართველ გეოგრაფს ვახუშტი ბატონიშვილს. თუმცა იგი არ იძლევა ამ ტერმინის განმარტებას, მაგრამ წინადადებაში აშკარად ჩანს, რომ „ღრატოიანი“ ადგილი სწორედ ბედლენდურ რელიეფს გამოხატავს. ვახუშტი ძლიერ დანაწევრებულ რელიეფზე „ღრატოიან“ ადგილებზე საუბრობდა, რაც ახლანდელი გაგებით ბედლენდს შეესაბამება.   
 

საქართველოში ბედლენდური წარმონაქმნები გვხვდება ქართლსა და გარეკახეთში. აღსანიშნავია ბანოჯის ბედლენდი და გომბორის ქედის ბედლენდები. ბედლენდი გავრცელებულია აგრეთვე ვაშლოვანის დაცულ ტერიტორიებზე და ახალციხის ქვაბულში.

## სქოლიო
კატეგორია:გეომორფოლოგია
კატეგორია:რელიეფის ფორმები